**Ugod Község Önkormányzat Képviselő-testületének**

**8/2014. (X.19.) önkormányzati rendelete**

**a helyi adókról**

Ugod Község Önkormányzatának Képviselő-testülete a helyi adókról szóló1990. évi C. törvény 5. § b) c) pontjában kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következőket rendeli el:

1. Helyi iparűzési adó

1.§ (1) Állandó jelleggel végzett iparűzési tevékenység esetén az adó mértéke a helyi adókról szóló 1990. évi C. törvény (továbbiakban: Htv.) szerinti adóalap 2 %-a.

(2) Ideiglenes jelleggel végzett iparűzési tevékenység esetén az adó mértéke a Htv. 37.§ (2) szerinti tevékenység-végzés után naptári naponként 5000 forint.

2. Idegenforgalmi adó

2. § Az adó alapja: a megkezdett vendégéjszakák száma.

3. § Az adó mértéke: személyenként és vendégéjszakánként 450 Ft;

4. § (1) Az adót az adóbeszedésre kötelezett állapítja meg.

 (2) Az adóbeszedésre kötelezett a helyi adó összegét közli a magánszeméllyel, az adót

 átveszi és erről bizonylatot ad.

(3) A szállásadónak a jogszabályban előírt bizonylatot, könyvet, nyilvántartást úgy kell

 kiállítani, illetve vezetni, hogy az adó alapjának, az adó összegének, a mentesség

 megállapítására, ellenőrzésére alkalmas legyen. A könyvet, nyilvántartást úgy kell

 vezetni, hogy az tartalmazza a vendég nevét, lakcímét, születési helyét, idejét, útlevelének vagy személyi igazolványának számát, az eltöltött vendégéjszakák számát.

3. Záró rendelkezések

5. § (1) E rendelet 2015. január 1-én lép hatályba.

(2) E rendelet hatálybalépésével egyidejűleg hatályát veszti:

1. Ugod Község Önkormányzat Képviselő-testületének a helyi iparűzési adóról szóló 17/2009./XII.15./ önkormányzati rendelete.

2. Ugod Község Önkormányzat Képviselő-testületének az idegenforgalmi adóról szóló 11/2010.(XII.23.) önkormányzati rendelete.

Ugod, 2014. október 1.

 Vörös Tibor Horváth Mária

 polgármester jegyző

A rendelet kihirdetve: 2014. október 19.

 Horváth Mária

 jegyző